28.3.2013 Jurnalul Oficial al Uniunii Europene L 90/71 REGULAMENTUL DE PUNERE ÎN APLICARE (UE) NR. 300/2013 AL COMISIEI din 27 martie 2013 de modificare a Regulamentului (UE) nr. 605/2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud şi a produselor lactate destinate consumului uman (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția şi introducerea produselor de origine animală destinate consumului uman (!), în special articolul 8 teza introductivă, punctul 1 primul paragraf şi punctul 4, precum şi articolul 9 alineatul (4), având în vedere Regulamentul (CE) nr. 854/2004 al Parla- mentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (?), în special articolul 11 alineatul (1), întrucât: (1) Regulamentul (UE) nr. 605/2010 al Comisiei (?) stabileşte condițiile de sănătate publică și sănătate animală precum şi cerințele de certificare pentru introducerea în Uniunea Europeană a transporturilor de lapte crud şi de produse lactate şi lista țărilor terțe din care este autorizată intro- ducerea în Uniune a unor astfel de transporturi. (2) Anexa I la Regulamentul (UE) nr. 605/2010 stabileşte o listă de țări terțe sau părți ale unor ţări terțe din care este autorizată introducerea în Uniunea Europeană a trans- porturilor de lapte crud și de produse lactate și indică tipul de tratament termic necesar pentru astfel de mărfuri. Articolul 4 din Regulamentul (UE) nr. 605/2010 prevede că statele membre autorizează impor- turile de produse lactate derivate din lapte crud de vacă, oaie, capră sau bivoliță, provenind din ţări terțe sau din părți ale acestora expuse riscului de febră aftoasă, care sunt menţionate în coloana C din anexa I la respectivul regulament, cu condiția ca aceste produse lactate să fi fost supuse sau să fi fost produse din lapte crud care a fost supus unui tratament termic, astfel cum este menționat la articolul respectiv. (3)  Riscul care decurge din importurile în Uniune de produse lactate fabricate din lapte crud de cămile din specia Camelus dromedarius (dromader) din ţări terțe sau părți ale acestora expuse riscului de febră aftoasă, enumerate în coloana C din anexa I la Regulamentul (UE) nr. 605/2010, nu este mai mare decât la importurile de JO L 18, 23.1.2003, p. 11. JO L 139, 30.4.2004, p. 206. JO L 175, 10.7.2010, p. 1. produse lactate derivate din lapte crud de vacă, oaie, capră sau bivoliță, cu condiția ca aceste produse lactate să fi fost supuse sau să fi fost produse din lapte crud care a fost supus tratamentelor termice menționate la articolul 4 din regulamentul respectiv. În consecinţă, articolul respectiv ar trebui modificat pentru a include produsele lactate derivate din lapte crud al speciei respective. (4) În plus, Emiratul Dubai din Emiratele Arabe Unite, țară terță care nu este inclusă de Organizaţia Mondială pentru Sănătatea Animalelor pe lista țărilor indemne de febră aftoasă, şi-a exprimat interesul de a exporta în Uniune produse lactate fabricate din lapte crud provenind de la dromader, lapte supus unui tratament fizic sau chimic în conformitate cu articolul 4 din Regulamentul (UE) nr. 605/2010, şi a transmis informații în conformitate cu Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale şi produsele alimentare și cu normele de sănătate animală şi de bunăstare a animalelor (*). (5) Serviciul de inspecție al Comisiei a auditat, din perspectiva sănătăţii animalelor şi a sănătății publice, controalele producției de lapte de dromader în Emiratul Dubai, iar rezultatele sunt satisfăcătoare. În plus, reco- mandările serviciul de inspecție al Comisiei au fost abordate în mod corespunzător de Emiratul Dubai. (6)  Pe baza informațiilor respective, se poate concluziona că Emiratul Dubai poate furniza garanțiile necesare pentru a asigura că produsele lactate fabricate în Emiratul Dubai din lapte crud de dromader sunt în conformitate cu cerințele privind sănătatea animalelor şi sănătatea publică aplicabile importurilor în Uniune de produse lactate din ţări terțe sau părți ale acestora expuse riscului de febră aftoasă enumerate în coloana C din anexa I la Regulamentul (UE) nr. 605/2010. (7)  Pentru a autoriza importurile în Uniune de produse lactate fabricate din lapte de dromader din anumite părți ale teritoriului Emiratelor Arabe Unite, Emiratul Dubai ar trebui adăugat pe lista de țări terțe sau părţi ale acestora menționată în anexa I la Regulamentul (UE) nr. 605/2010, cu precizarea că autorizația prevăzută în coloana C din lista respectivă se aplică numai produselor lactate fabricate din laptele speciei respective. () JO L 165, 30.4.2004, p. 1.